ગુજરાતમાં નરેન્દ્ર મોદી ગયા પછી સરકારનું લક્ષ્ય માત્રને માત્ર ઉદ્યોગો પર સ્થિર થયેલું છે પરિણામે કૃષિ વિભાગની ઉપેક્ષા થઇ છે. કૃષિ વિકાસના સરકારના દાવા અને વચનો પોકળ સાબિત થયા છે અને તેનું પરિણામ 2017ની વિધાનસભા ચૂંટણીમાં સામે આવ્યું છે. રાજ્યની ગ્રામ્ય વિસ્તારની 123 પૈકી 71 બેઠકોમાં કોંગ્રેસનો વિજય થયો છે. આ વિજય બતાવે છે કે કોંગ્રેસને ગામડાં અને ખેડૂતો તરફથી ખોબલે ખોબલે મતો મળ્યા છે. ગુજરાત સરકારમાં કૃષિ વિભાગ એ અત્યંત પછાત સેક્ટર છે. ખેડૂતોને પોષણક્ષણ ભાવો સરકાર અપાવી શકી નથી. પાકવિમાના નાણાં સમયસર આપ્યા નથી. ખેડૂતોના દેવાં નાબૂદીનો સૌથી મોટો પ્રશ્ન છે. ખેડૂતોને સમયસર પાણી અને લાઇટ મળતી નથી. સરકાર સાથેના ગ્રિવન્સીસ એટલા વધી ગયા છે કે જો કિસાન સંઘની જગ્યાએ બીજું કોઇ સ્વતંત્ર સંગઠન હોત તો તેણે ગુજરાત સરકારને ફીણ લાવી દીધું હોત..!